        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    27 ianuarie 2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.                       
   



Se trece la discutarea primului  punct al ordinei de zi și anume, stabilirea prețului de referință precum și a modului de  valorificare și destinație a masei lemnoase pe picior care se recoltează din fondul forestier proprietate publică al orașului Borsec în anul  2021 de Ocolul Silvic Borsec .




D-na secretar,  prezintă materialul întocmit care face parte integrantă din dosarul ședinței. Se arată faptul că, prin Decizia 706/19.10.2020  al Directorului General al Regiei Naționale a Pădurilor – Romsilva, privind aprobarea prețului de referință pentru anul de producție 2021 se mențin  prețurile de referință  aprobate prin  Decizia 566/16.10.2018 .




Se propune  ca masa  lemnoasă  provenită din producția anului 2021, din fondul forestier  proprietate publică al orașului Borsec , administrat de Ocolul Silvic Borsec  , să fie valorificată  după cum urmează:
· Produse principale :




2166 mc.,

· Produse din lucrări de conservare:


  707 mc.,

· Produse secundare (rărituri)



  326 mc.,

· Produse de igienă:




  462 mc.,
                               -  prin licitație publică pentru agenți economici atestați  precum și acoperirea necesarului de lemn de foc pentru populație.



D-ul Szabo Tibor, cu privire la aprovizionarea populației cu lemn de foc, trebuie făcută în așa fel, ca cel care cumpără să și vadă ce cumpără. Sunt zvonuri că, tot putregaiul se vinde pentru populație. 



D-ul Markas Sandor,  propune înființarea unei depozit de lemne de unde populația poate cumpăra necesarul de material lemnos pentru foc. 



           D-ul Balla Ferenc,  din ce în ce este mai grea aprovizionarea populației cu lemn de foc. Un depozit de lemne dotat cu utilajele necesare ar fi o soluție în rezolvarea acestei probleme. Arată faptul că, se schimbă legislația și va fi și mai greu. Este de părere că într-adevăr cel care cumpără lemnul ar trebui să și vadă ce cumpără. 




D-ul Maier Cristian, întreabă care este procedura înființării unui depozit de lemne. 



D-ul primar, propune ca d-ul Balla Ferencz, Maier Cristian și viceprimarul să se intereseze în ce constă procedura de realizare unui depozit de lemne și să prezinte un plan de realizare în acest sens. 
                                   D-ul Balla Ferenc,  arată faptul că, urmează organizarea de întâlniri cu șefii ocoalelor silvice, se va discuta noile reglementări,  după care vom putea lua decizii în cunoștință de cauză.



D-ul Olteanu Petrică Ovidiu, unde ar exista o suprafață de teren liber, necesar pentru un depozit de lemne.




D-ul Primar, spre mină sunt terenuri libere unde se poate amenaja dacă va fi cazul.
       Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 10 /2021 



La următorul punct al ordinei de zi, este prezentat proiectul de hotărâre cu privire la  stabilirea  prețului de pornire la licitație  pentru 1227  mc.,brut  masă  lemnoasă  provenită din producția anului 2020 , material lemnos scos la licitație și care nu a fost adjudecat.



D-ul Szabo Tibor, care este motivul din care nu s-a putut vinde.



D-ul primar, prețul de referință a fost prea mare.
                            D-ul Balla Ferenc,  cel care cumpără masă lemnoasă la licitație face în  prealabil un calcul și dacă nu merită nu se înscrie la licitație. Dacă prețul de pornire este ridicat și se mai adaugă cheltuielile de exploatare, transport  și prelucrare, sunt situații când nu se merită. Trebuie văzut dacă cantitatea de masă lemnoasă a fost s-au nu scoasă la licitație. Această situație se poate verifica Online. 
       Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 11 /2021 



La următorul punct al ordinei de zi, este prezentat proiectul de hotărâre cu privire la încheierea   unui contract de consultanță / reprezentare și asistență juridică.




D-ul primar, prezintă materialul întocmit și arată faptul că, este necesar și oportun încheierea contractului. Conform ofertei prezentate, onorariul  de  consultanță dat pentru și în interesul orașului Borsec este de 2000 lei/lună, iar onorariul variabil aferent serviciilor de reprezentare în cazurile aflate pe rolul instanțelor, conform contractului încheiat pentru fiecare pricină în parte. 
                           Onorariul variabil  de reprezentare și asistență juridică pentru cauzele aflate/ promovate pe rolul instanțelor de judecată se  stabilește  pentru fiecare cauză în parte, și  va fi achitat din bugetul local.Pentru onorariul convenit între părți, la aceste servicii  nu se aplică TVA. 



Contractul necesită  reînnoire  anuală. De aceste servicii se pot folosi atât consilierii cât și aparatul de specialitate. 
            Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 12 /2021 



La următorul punct al ordinei de zi, este prezentat proiectul de hotărâre cu privire la modificarea Hotărârii Consiliului local orășenesc Borsec nr.94/2020 privind aprobarea impozitelor și taxelor locale aplicabile în anul 2021 
 


Este arătat faptul că, în urma modificării Codului Fiscal la sfârșitul anului 2020, pentru autovehiculele de transport marfă cu masă maximă totală autorizată egală sau mai mare de 12 to., impozitul s-a modificat. În acest context este necesară modificarea conform noilor reglementări partea din anexa 1 la Hotărârea Consiliului local nr.94/2020 care reglementează aceste taxe.

                  Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 13 /2021 



La următorul punct al ordinei de zi, este prezentat proiectul de hotărâre cu privire la aprobarea planului de acțiuni sau de lucrări de interes local pentru beneficiarii de venit minim garantat și părinții cu copii dați în plasament.




Este arătat faptul că, este o procedură administrativă la fiecare început de an când este nevoie de aprobare a planului de acțiuni sau de lucrări de interes local pentru beneficiarii de venit minim garantat și părinții cu copii dați în plasament.



Lucrări care vor fi prestate de  beneficiarii de venit minim garantat și părinții cu copii dați în plasament sunt: crăpat lemne de foc, dezăpezire, curățirea albiilor și malului pârâurilor , întreținerea zonelor verzi din jurul izvoarelor de apă minerală, întreținerea zonelor verzi rămase în întreținerea orașului, neexternalizate prin contract de servicii, 




 Beneficiarii de venit minim garantat sunt obligați conform legii să presteze aceste lucrări în folosul comunității iar  părinții cu copii dați în plasament sunt obligați prin Sentințe Civile rămase definitive și irevocabile. 
                     Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 14 /2021 



La următorul punct al ordinei de zi, este prezentat proiectul de hotărâre cu privire la aprobarea Planului anual de acțiune pe anul 2021, privind serviciile sociale acordate în cadrul Serviciului Public de Asistență Socială Borsec.




Este prezentat  avizul consultativ nr.15/12.01.2021, acordat de  Direcției Generală de Asistență Socială și Protecția Copilului Harghita. Planul cuprinde tote serviciile acordate de SPAS ( proiecția copilului, persoane cu handicap, anchete sociale, referate sociale, plan măsuri de recuperare etc.) 
                    Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 15 /2021 



La următorul punct al ordinei de zi, este prezentat proiectul de hotărâre cu privire la  reactualizarea componenței Consiliului Comunitar Consultativ la nivelul orașului Borsec, precum și aprobarea Regulamentului de Organizare și Funcționare al Consiliului Comunitar Consultativ.




Este arătat faptul că  Consiliului Comunitar Consultativ a fost înființat în cursul anului 2018 și au fost cooptate conducătorii unor instituții relevante din localitate ( medic de familie, poliție, preot, consilier, primar, asistent comunitar personal din aparatul de specialitate ) în conformitate cu prevederile  art. 114 din Legea nr. 272/2004 privind protecția și promovarea drepturilor copilului, cu modificările și completările ulterioare; Ordonanța de Urgență nr. 68/2003 privind serviciile sociale cu modificările și completările ulterioare precum și Ordinul nr.95/2006 pentru aprobarea metodologiei de lucru privind colaborarea dintre direcțiile generale de asistență socială și protecția copilului și serviciile publice de asistență socială în domeniul protecției copilului.




Acest consiliu se întrunește pentru rezolvarea unor probleme grave și unde serviciul public nu poate decide în consecință.




Se reactualizează consiliul în urma rezultatelor alegerilor locale din 27.09.2020 și anume: în locul d-lui Farkas Aladar se cooptează d-ul Balazs Tibor, președintele comisiei pentru administrație publică locală, juridică, socială din cadrul consiliului local orășenesc Borsec.
                Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 16 /2021 



La următorul punct al ordinei de zi, este prezentat proiectul de hotărâre cu privire la  constatarea încetării de drept a mandatului de consilier local a d-lui Szocs Gabor , precum şi vacantarea unui loc  de consilier local

                        Este prezentată  demisia d-lui Szocs Gabor, consilier local, înregistrată sub nr,74 din 18 ianuarie 2021, ales în urma alegerilor locale din data de  27 septembrie 2020, Referatul de constatare nr.18 din 19 ianuarie 2021, întocmit cu respectarea prevederilor art.122(1) din Ordonanța de  Urgență nr.57/2019 privind Codul Administrativ  cu modificările și completările ulterioare .
                                 Este constată  vacantarea locului de consilier local, loc ce revine Uniunii Democrate Maghiare din România (U.D.M.R.) și   se începe procedura de validare a unui mandat de consilier supleant de pe lista Uniunii Democrate Maghiare din România (U.D.M.R.)  cu respectarea prevederilor , art.122(15)  , 114 alin. (2) lit. a)-d) , art.117,  din  Ordonanța de  Urgență nr.57/2019 privind Codul Administrativ  cu modificările și completările ulterioare.




În conformitate cu prevederile art.139(6) din Ordonanța de  Urgență nr.57/2019 privind Codul Administrativ  cu modificările și completările ulterioare , cu vot secret.  cu  unanimitate de voturi. 
                               S-a adoptat Hotărârea nr. 17 /2021 
DIVERSE:


D-ul Szabo Tibor, propune ca în imobilul fosta casă de cultură, după reabilitare să fie amenajat o parte pentru tineri, un fel de casa tinerilor unde pot desfășura diverse activități educative, recreative.



D-ul primar, acest lucru se poate realiza și la vila 49, o parte va fi muzeu iar partea cealaltă parte poate să aibă astfel de destinație



D-ul Szabo Tibor, pentru încălzirea instituțiilor publice ar fi benefic procurarea unui utilaj de tocat lemn, consideră o sursă de încălzire mai acceptabilă din punct de vedere financiar. Trebuie identificat un loc unde se poate depozita și care oferă și posibilitate de uscare.



D-ul Balla Ferencz, arată consiliului faptul că, trebuie luate măsuri pentru prevenirea unor accidente în curba din centrul civic. Arată faptul că, brazii ornamentali acoperă vizibilitatea, trebuie tăiați, răriți  sau scoși și replantați în alt loc. Nu trebuie așteptat să se întâmple ceva și după aia să fie luate măsuri.



D-ul D-ul Olteanu Petrică Ovidiu, propune amplasarea de oglindă în zona respectivă, consideră că așa s-ar rezolva problema .
                   D-ul Balla Ferencz, denivelările de drum amplasate în vederea limitării deplasării cu viteză pe unele porțiuni de drum sunt prea înalte și fac mai mult rău decât bine pentru șoferii care frecventează des porțiunile de drum. Trebuie tăiat din înălțime să recapete funcția pentru care a fost amplasate și să nu fie un blocaj.



D-ul primar, această problemă se va rezolva la primăvară când firma care efectuează lucrări de asfaltare va relua conform contractului încheiat lucrările rămase neefectuate. 
                 D-ul Szabo Tibor,  această problemă a fost sesizată la vremea când au fost amplasate denivelările, dar nu a fost ascultat. Se găsește în comerț astfel de obiecte standard și funcționale. 



D-na Moșneag Ana Maria, prezintă trei probleme sesizate de locuitori și anume:

1. canalizarea străzii Mihai Eminescu zona familiei Balazs Bela și Buzas Jeno

2. la capătul blocului A este plin de apă,trebuie găsită o soluție în acest sens

3. porumbei de la blocul J și K.
            A fost sesizat faptul că, podul este plin de secreția păsărilor și are deja un miros insuportabil. Găsită o soluție pentru îndepărtarea păsărilor. 
                     D-ul Szabo Tibor, răspuns la prima sesizare: există soluție tehnică pentru rezolvarea canalizării, dar trebuie mulți bani.



   D-ul primar, răspuns la sesizarea a doua: la primăvară se încercă rezolvarea problemei cu un șanț acoperit în zona respectivă, pentru scurgerea apei. 



    D-ul Maier Cristian, propune amplasarea unor stații de autobuz moderne , civilizate pentru o stațiune turistică,  atât în Borsecul  de jos cât și  în stațiune. Locurile unde s-ar putea amplasa: vis a vis de sediul primăriei, zona de la PECO și lângă biroul de informații.



     D-ul Balazs Tibor,  propune invitarea preotului ortodox pentru ședința următoare în vederea discutării situației fostei biserici. Este lăsată în paragină, și văzut dacă se preconizează de a face ceva cu construcția. Trebuie văzut  concret situația juridică a clădirii și luate măsuri urgente.



     D-ul primar,  construcția este monument istoric și este cea mai veche construcție din localitate. 



      Pentru ședința următoare va fi invitat preotul în vederea purtării de discuții pe această temă.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.

        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


                             Pepel Attila Árpád
